Vinger (film)

Vinger (originaltittel: Крылья) er en sovjetisk film fra 1966, regissert av Larisa Sjepitko.

Handlingsreferat 
41 år gamle Nadezhda Petrukhina (spilt av Maya Bulgakova) var tidligere en heroisk sovjetisk jagerfly-pilot under andre verdenskrig. Men nå forsøker hun å leve et fredelig, men skuffende liv som rektor ved en handelsskole. Hun blir fremdeles husket og æret av generasjonen som opplevde den store patriotiske krigen, men Nadezdha sliter med å få kontakt med generasjonen som fulgte etter hennes. Nadezhda avviser hennes adopterte datters valg i menn, og bekymrer seg for at datteren hennes, Tanya (spilt av Zhanna Bolotova) som er uvitende om hennes egen adopsjon, en dag kommer til å oppdage sannheten.

Samtaler mellom mor og datter understreker deres anspente og tvetydige forhold. Når Tanya oppfordrer moren sin til å si opp jobben som rektor ved skolen, og heller begynne et nytt liv sammen med en ektemann, svarer Nadezhda med et kaldt foredrag om viktigheten av selvoppofrelse og plikt til myndighetene - verdier hun holdt høyt da hun tjenestegjorde i militæret. Men på skolen hvor hun arbeider, blir Nadezhda imidlertid konfrontert med barn som ikke setter pris på ofrene hun gjorde under andre verdenskrig, eller ofrene hun gjør for barna ved skolen nå.

Nadezdha tilværelse er nå full av kjedelig monotoni, som hennes daglige pendling med bussen. Etter et besøk ved et lokalt museum, hvor Nadezhda får øye et fotografi av en annen pilot Mitya (spilt av Leonid Dyachkov) som senere også ble hennes kjæreste under andre verdenskrig, og dette bringer tilbake minner fra hans siste flytur - når flyet hans ble truffet i en skuddveksling og krasjet. Mityas fotografi, og det påfølgende minnet om hans død, fører Nadezhda til den lokale flyplassen.

Ved flyplassen får hun muligheten til å sitte i en cockpit igjen, og Nadezhda opplever plutselig en rekke følelser samtidig som hun undersøker instrumentpanelet på flyet. Minnene hennes blir kastet tilbake til dagene hennes, mange år tidligere, som jagerfly-pilot. Men flyet blir dyttet inn i hangaren samtidig som hun fremdeles sitter bak kontrollene, og alle som befinner seg inne i hangaren blir overrasket når Nadezhda plutselig starter motoren på flyet. Hun svinger seg deretter rundt, og kjører ut på rullebanen. Den forbløffede instruktøren, og de andre som er til stede, løper etter henne når Nadezhda letter fra fly-området.

Skuespillere 
 Maya Bulgakova som Nadezhda Petrukhina
 Zhanna Bolotova som Tanya.
 Panteleimon Krymov som Pavel Gavrilovich.
 Leonid Dyachkov som Mitya Grachov.
 Vladimir Gorelov som Igor.
 Yury Medvedev som Boris Grigoryevich.
 Nikolay Grabbe som Kostya Shuvalov.
 Zhanna Aleksandrova som Zinka.
 Sergei Nikonenko som Sergei Bystryakov
 Rimma Markova som Shura.
 Arkady Trusov som Morozov
 Olga Gobzeva som en journalist

Referanser

Eksterne lenker 

Sovjetiske filmer
Filmer fra 1966